नॉर्थ मलाका में सांसद श्यामाचरण गुप्ता के कहने पर भी पानी संकट बरकरार है। क्षेत्र के लोगों का एक प्रतिनिधिमंडल ने बुधवार को सांसद से मिलकर पानी संकट की शिकायत की। लोगों ने सांसद को फिर बताया कि क्षेत्र का नलकूप जर्जर हो गया है। सांसद ने शिकायत सुनने के बाद कहा कि नलकूप की मरम्मत के लिए बीते 27 जनवरी को ही जल संस्थान को पत्र भेजा है। यहां के मंडलायुक्त को भी एक पत्र दिया है। सांसद से मिलने वालों में रजनीकांत श्रीवास्तव, मुमताज खान, राजेश कुमार, जावेद, प्रदीप कुमार, अनीश, स्वतंत्र कुमार, बृजेश कुमार, पंकज यादव, अवधेश कुमार, संजय सिंह, दिनेश शर्मा संगमलाल आदि शामिल रहे।